Kako stoji u dnevnom izvješću, gotovo svi novozaraženi su s područja Moslavine. Čak polovica, njih 25, je iz Popovače, 18 ih je iz Kutine, pet je osoba iz Lipovljana, te dvije osobe s područja grada Novske
U Sisačko-moslavačkoj županiji je u protekla 24 sata zabilježeno 50 novih slučajeva zaraze koronavirusom, priopćio je županijski Stožer civilne zaštite.
Kako stoji u dnevnom izvješću, gotovo svi novozaraženi su s područja Moslavine. Čak polovica, njih 25, je iz Popovače, 18 ih je iz Kutine, pet je osoba iz Lipovljana, te dvije osobe s područja grada Novske.
U izradi je još nekoliko nalaza, pa će se točan broj novozaraženih znati tijekom dana.
U izvješću se, i ovom prilikom, stanovnici županije pozivaju na odgovornost, te primjenu epidemioloških mjera i odluka Nacionalnog stožera civilne zaštite, kako bi se spriječilo daljnje širenje zarazne bolesti covid-19.